google/wiki40b huggingface dataset:
68 Λητώ

Φυσικά χαρακτηριστικά

Η μέση διάμετρός της Λητούς υπολογίσθηκε σε 122,6 χλμ., ενώ η μάζα της σε 1,9 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Λητούς εκτιμάται σε 3,43 cm/sec², δηλαδή είναι 285 φορές μικρότερη από την αντίστοιχη γήινη, ενώ η μέση ταχύτητα διαφυγής εκτιμάται σε 64,8 m/sec (233 χιλιόμετρα την ώρα).
Η Λητώ περιστρέφεται γύρω από τον άξονά της μία φορά κάθε 14 ώρες και 51 λεπτά. Το γεωμετρικό άλβεδό της είναι 0,228 και ο φασματικός τύπος της S (λιθώδης). Η μέση θερμοκρασία στην επιφάνειά της υπολογίζεται σε 106 βαθμούς Κελσίου κάτω από το μηδέν.
Ρομπέρ ντε Βιζέ

Βιογραφικά στοιχεία

Η γενέτειρα και η ημερομηνία γέννησης του Ρομπέρ ντε Βιζέ παραμένουν άγνωστες. Πιθανόν, γνώριζε τον Φ. Κορμπέτα (Francesco Corbetta) και ήταν εξοικειωμένος με τη μουσική του. Κάποιες πηγές υποστηρίζουν ότι, ήταν μαθητής του Κορμπέτα,  ενώ κάποιες άλλες, όχι.  Αναφέρεται, αρχικά, το 1680 ως μουσικός της γαλλικής Αυλής του Λουδοβίκου ΙΔ’, είτε ως σολίστ είτε ως μέλος οργανικών συνόλων. 
Το 1709 διορίστηκε τραγουδιστής στη Βασιλική Αίθουσα και, το 1719, ονομάστηκε Maître de Guitare «Καθηγητής Κιθάρας» στην υπηρεσία του Λουδοβίκου ΙΕ’, δεκάχρονου εγγονού του προηγούμενου βασιλιά. Σε επιστολή του 1688, ο βιολιστής Ζ. Ρουσό (Jean Rousseau) αναφέρει ότι, ήταν σεβαστός μουσικός στις Βερσαλλίες και ότι, επίσης, έπαιζε βιόλα.  Η τελευταία πληρωμή στο όνομά του, σε επίσημα κρατικά έγγραφα, χρονολογείται από το 1732. Πρέπει να υποθέσουμε ότι πέθανε εκείνη την εποχή, περίπου.

Μουσική και μουσικολογικά στοιχεία

Ο Ρομπέρ ντε Βιζέ δημοσίευσε δύο βιβλία μουσικής για την κιθάρα, Livre de guitare dédié au roi (Παρίσι, 1682) και Livre de pièces pour la guitare (Παρίσι 1686), τα οποία περιέχουν δώδεκα σουίτες μεταξύ άλλων, καθώς και μερικά ξεχωριστά κομμάτια. Δημοσίευσε, επίσης, μια συλλογή από κομμάτια για τη θεόρβη και το λαούτο, Pièces de théorbe et de luth (Παρίσι, 1716). Αυτά είναι γραμμένα, κυρίως, σε σημειογραφία πενταγράμμου και όχι σε ταμπλατούρα και, επομένως, μπορούν να εκτελεστούν ως κομμάτια οργανικού συνόλου δωματίου. Ωστόσο, έγραψε και πολλά, μεμονωμένα κομμάτια για τα όργανα αυτά.
Η οργανική μουσική του Ρομπέρ ντε Βιζέ, μαζί με τις τελευταίες συνθέσεις του Κορμπέτα, θεωρούνται ως τα σημαντικότερα έργα της γαλλικής Μπαρόκ, κιθαριστικής γραφής.
Λεοπόλδος Λουδοβίκος του Βελντέντς

Βιογραφία

Γεννήθηκε στο Λάουτερεκεν και ήταν ο τρίτος γιος του Γεωργίου-Γουσταύου παλατινού κόμη του Βελντέτς και της δεύτερης συζύγου του Μαρίας-Ελισάβετ των Βίττελσμπαχ, κόρης του Ιωάννη Α΄ παλατινού κόμη του Τζβάιμπρυκεν.
Το 1634 απεβίωσε ο πατέρας του και τον διαδέχθηκε, αφού οι δύο μεγαλύτεροι αδελφοί του είχαν προαποβιώσει. Τα εδάφη του κατελείφθησαν κατά τη διάρκεια του Τριακονταετούς πολέμου και πάλι κατά τη διάρκεια του Εννεαετούς Πολέμου από τον Σουηδικό, τον Ισπανικό και μετά το Γαλλικό στρατό.
Απεβίωσε στο Στρασβούργο το 1694 και τάφηκε στο Λύτσελσταϊν (νυν Πετίτ-Πιέρ, Γαλλία). Οι τρεις γιοί του είχαν προαποβιώσει και το Βελτέντς κληροδοτήθηκε στον κλάδο Παλατινάτου-Κλέεμπουργκ, του οποίου επικεφαλής ήταν ο Κάρολος ΙΑ΄ της Σουηδίας, εγγονός του 3ου εξαδέλφου του.
ΑΕΚ Λάρνακας (καλαθοσφαίριση ανδρών)

Ιστορία

Η ΑΕΚ Λάρνακας ιδρύθηκε το 1994, μετά την συνχώνευση των δύο αθλητικών συλλόγων της Λάρνακας: της ΕΠΑ Λάρνακας και του Πεζοπορικού Λάρνακας. Ο σύλλογος έχει πολλές συμμετοχές στην Α' κατηγορία καλαθοσφαίρισης αλλά έχει επίσης συμμετάσχει στην Β' κατηγορία καλαθοσφαίρισης. Πρίν την ένωση των δύο ομάδων, ο Πεζοπορικός είχε κατακτήσει το Πρωτάθλημα τέσσερις φορές (1973, 1991, 1992, 1994). Ο ίδιος σύλλογος είχε κατακτήσει επίσης το Κύπελλο πέντε φορές (1969, 1970, 1971, 1972, 1992).
Ως ΑΕΚ, ο σύλλογος έχει κερδίσει τρείς φορές το Πρωτάθλημα Β' κατηγορίας. Το 2013, ο σύλλογος στέφθηκε για πρώτη φορά πρωταθλητής Κύπρου ως ΑΕΚ, νικώντας τον ΑΠΟΕΛ στα τελικά με 3-1. Σήμερα ο σύλλογος μετρά συνολικά 4 κατακτήσεις πρωταθλήματος, 2 Κυπέλλου καθώς και 4 Σούπερ Κάπ.

Λογότυπα

Ακολουθούν τα λογότυπα του συλλόγου με χρονολογική σειρά:
Πύργος (σκάκι)

Τακτικές

Η συμβατική αξία του πύργου είναι 5 πιόνια. Η αξία του θεωρείται έτσι μεγαλύτερη από ένα ελαφρύ κομμάτι (ίππος ή αξιωματικός) αλλά λίγο μικρότερη από δύο ελαφριά κομμάτια μαζί. Η διαφορά της αξίας του πύργου από ένα ελαφρύ κομμάτι υπολογίζεται σε 2 πιόνια και γενικά λέγεται διαφορά (έκφραση: έχασε την διαφορά = έδωσε πύργο για ένα ελαφρύ κομμάτι).
Οι πύργοι γενικά προτιμάται να παρακολουθούν την μάχη από την πρώτη γραμμή (σαν εφεδρείες). Το ροκέ δεν έχει μόνο σκοπό την προστασία του βασιλιά αλλά να δώσει και μεγαλύτερη κινητικότητα και συνεργασία στους πύργους (γενικά στην πρώτη γραμμή καταβάλεται προσπάθεια να βρίσκονται μόνο οι πύργοι). Έτσι όχι μόνο είναι καλά προφυλαγμένοι αλλά μπορούν να λαμβάνουν ενεργό μέρος στην μάχη με μεγάλη κινητικότητα απειλώντας όποια στήλη επιθυμεί ο παίκτης.
Πολύ συνηθισμένος στρατηγικός στόχος είναι η τοποθέτηση ενός πύργου σε μια ανοικτή στήλη (στήλη χωρίς πιόνια) ή έστω η τοποθέτηση σε μια ημιανοικτή στήλη (στήλη με ένα μόνο πιόνι). Έτσι ελέγχει όλη την στήλη. Αν μια στήλη είναι ιδιαιτέρως σημαντική ο παίκτης προσπαθεί να διπλώσει τους πύργους τοποθετώντας τους στην ίδια στήλη (συνήθως στην πρώτη και στην δεύτερη γραμμή). Με αυτόν τον τρόπο αυξάνει την πίεση σε ένα ευαίσθητο σημείο του αντιπάλου και ο ένας πύργος έχει την δυνατότητα να εισχωρήσει βαθιά στο εχθρικό στρατόπεδο (συνήθως στην 7η γραμμή, δηλαδή την 2η του αντιπάλου) προστατευόμενος από τον άλλο.
Οι πύργοι είναι εξαιρετικά σημαντικά κομμάτια στο φινάλε. Γενικά απειλούν και προστατεύουν καλύτερα τα πιόνια όταν τοποθετούνται πίσω από αυτά. Αυτό είναι σημαντικό γιατί το παιχνίδι παίζεται σχετικά με την προαγωγή των πιονιών σε βασίλισσες.
Πρωτάθλημα ποδοσφαίρου Καταλονίας Β΄ Κατηγορίας

Η Β΄κατηγορία του τοπικού πρωταθλήματος Καταλονίας ήταν η δεύτερη κατηγορία του πρωταθλήματος του καταλανικού ποδοσφαίρου που έδωσε πρόσβαση στην κορυφαία κατηγορία.
Τόσο το όνομά του και η μορφή της διοργάνωσης έχουν αλλάξει με την πάροδο των ετών. Το 1912-1913 η κατηγορία ονομάζεται Δεύτερη Λίγκα. Με την αναδιάρθρωση της σεζόν 1917-1918 έγινε γνωστή ως Πρωτάθλημα Καταλονίας Β (Primera B), διοργανώθηκε με έξι συλλόγους σε μορφή πρωταθλήματος. Ο πρωταθλητής έπαιξε για προαγωγή στην Α΄κατηγορία. Την περίοδο 1928-1929 συμμετείχαν 12 σύλλογο χωρισμένοι σε τρεις ομίλους των τεσσάρων ομάδων ο καθένας. Μετά το τέλος της κανονικής διάρκειας έγιναν play-offs για τον προσδιορισμό των τριών ομάδων που θα παίξουν στην μεγαλύτερη κατηγορία την επόμενη σεζόν. Αυτό το σύστημα παρέμεινε περισσότερο ή λιγότερο σταθερό (ως προς τον αριθμό των συλλόγων της δεύτερης κατηγορίας) μέχρι το έτος 1934-1935 όπου συμμετείχαν 18 ομάδες σε τρεις ομίλους. Από το επόμενο έτος μέχρι το 1940 συμμετείχαν 8 ομάδες σε έναν όμιλο.
Μιχαήλ του Κεντ

Βιογραφία

Είναι ο δευτερότοκος γιος του Γεωργίου δούκα του Κεντ και της Μαρίνας πριγκίπισσας της Ελλάδας, κόρης του Νικολάου πρίγκιπα της Ελλάδας και της Ελένης Βλαδιμήροβνας μεγάλης δούκισσας της Ρωσίας. O Γεώργιος ήταν γιος του Γεωργίου Ε΄ του Ηνωμένου Βασιλείου.
Ο Μιχαήλ-Γεώργιος-Κάρολος-Φραγκλίνος είναι δισεγγονός του Γεωργίου Α΄ της Ελλάδας και 2ος εξάδελφος με τον Κωνσταντίνο Β΄ της Ελλάδας. Έχει μία Συμβουλευτική εταιρεία, που αναλαμβάνει διάφορες εμπορικές εργασίες παγκόσμια. Παρουσιάζει μερικά τηλεοπτικά ντοκυμαντέρ για τους β. οίκους της Ευρώπης. Εκπροσωπεί την εξαδέλφη του Ελισάβετ Β΄ του Ηνωμένου Βασιλείου σε μερικές λειτουργίες σε κράτη της Βρετανικής Κοινοπολιτείας (εκτός του Ηνωμένου Βασιλείου). Το όνομά του το έλαβε από τον Μιχαήλ Αλεξάνδροβιτς μεγάλο δούκα της Ρωσίας, εξάδελφο των πάππων του Γεωργίου Ε΄, Νικολάου και Ελένης Βλαδιμήροβνας.

Διαρίσεις

Του απονεμήθηκε ο ταξιάρχης του Β. Τάγματος της Βικτωρίας (GCVO), ο μεγαλόσταυρος του Β. Τάγματος της Βικτωρίας (GCVO) και έγινε ιππότης της δικαιοσύνης του Ευλαβέστατου Τάγματος του Αγ. Ιωάννου.
Επίσης των Ταγμάτων: της Φιλίας (της Ρωσίας), του Φραγκίσκου Α΄ (των Βουρβόνων-Δύο Σικελιών) και του Ηλίου (του Περού).
Ακόμη μετάλλια από τον ΟΗΕ και από την Ελισάβετ Β΄: της Στέψης, του Αργυρού Ιωβηλαίου (για τα 25 έτη), του Χρυσού Ιωβιλαίου (για τα 50 έτη) και του Αδαμάντινου Ιωβιλαίου (για τα 60 έτη).
Ομοσπονδία Καλαθοσφαίρισης Αυστραλίας

Ιστορία

Συγκροτήθηκε ως «Αυστραλιανή Ομοσπονδία Καλαθοσφαίρισης» (Australian Basketball Federation) το 1939 και συστάθηκε το 1946. Έγινε μέλος της Διεθνούς Ομοσπονδίας Καλαθοσφαίρισης (FIBA) το 1949 και αναδιοργανώθηκε το 1982.

Λογότυπο

Το λογότυπο της ομοσπονδίας έχει εξελιχθεί με το πέρασμα του χρόνου.
Toyota Auris

Διαθεσιμότητα

Όπως προαναφέρθηκε, η πρώτη γενιά του Auris παρουσιάστηκε στα τέλη του 2006 και ειδικότερα στην Ευρώπη η Toyota το προώθησε ως τον επίσημο αντικαταστάτη της hatchback έκδοσης της Corolla, ενώ η έκδοση sedan διατήρησε την ονομασία Corolla και κυκλοφόρησε ως η 10η γενιά της Corolla. Αντίστοιχα, η δεύτερη γενιά του Auris ήταν η hatchback έκδοση της Corolla 11ης γενιάς.
Το Auris αντικατέστησε, επίσης, το Toyota Corolla RunX στην Ιαπωνία και το Toyota RunX (χωρίς το όνομα Corolla) στη Νότια Αφρική. Ωστόσο, οι τοπικές Toyota Αυστραλίας και Toyota Νέας Ζηλανδίας αρνήθηκαν να ενσωματώσουν τις οδηγίες της Toyota Ιαπωνίας να υιοθετήσουν την ευρωπαϊκή ονομασία Auris για το Corolla εκδοχής hatchback και διατήρησαν την ονομασία Corolla για όλες τις εκδοχές αμαξώματος, με το Auris να διατίθεται ως Corolla Hatchback.
Ειδικότερα στη Βόρεια Αμερική, το Auris δεν είχε ποτέ εξαχθεί, καθώς την θέση του στην παλέτα των μοντέλων της φίρμας την καταλάμβανε το μεγαλύτερο Toyota Matrix.

Ονομασία

Το όνομα Auris προήλθε από τη λατινική λέξη για το χρυσό, «Aurum», και επελέγη από τον οργανισμό «Διεθνής ονοματολογία» στη Γερμανία. Η αλλαγή του ονόματος έγινε τότε για λόγους μάρκετινγκ, καθώς διαπιστώθηκε από κάποιες δημοσκοπήσεις ότι στους Ευρωπαίους καταναλωτές το όνομα Corolla συνδεόταν συχνά με κάτι ντεμοντέ και μη ελκυστικό. Ως αποτέλεσμα, η Toyota προτίμησε τότε να ρισκάρει αυτή την αλλαγή του ονόματος, προκειμένου να επεκτείνει προς τα κάτω το ηλικιακό προφίλ του κοινού στο οποίο απευθυνόταν η εταιρεία.

Πρώτη γενιά

Η πρώτη γενιά του μοντέλου λανσαρίστηκε αρχικά στην Ιαπωνία στις 23 Οκτωβρίου 2006. Η ευρωπαϊκή έκδοση παρουσιάστηκε το Δεκέμβριο του 2006 στο Σαλόνι Αυτοκινήτου της Μπολόνια και από τις 1 Φεβρουαρίου 2007 διατέθηκε, ως δεξιοτίμονο, και στο Ηνωμένο Βασίλειο. Στις 3 Μαρτίου 2007 λανσαρίστηκε στη Γερμανία και μόλις λίγες μέρες μετά και στη Γαλλία. Το μέγεθός του, κατέτασσε το Auris (μαζί και με την Corolla) ανάμεσα στο αυτοκίνητο πόλης Toyota Yaris και στο μεσαίο Toyota Avensis.
Εκτός από τα δύο εργοστάσια της Toyota στο Ηνωμένο Βασίλειο (Burnaston, κοντά στο Ντέρμπισαϊρ) και στην Τουρκία (Adapazari: TMMT), όπου κατασκευαζόταν το προηγούμενο Corolla, το Auris για την ευρωπαϊκή αγορά παραγόταν και στην Ιαπωνία (Kanegasaki). Ο σχεδιασμός του έγινε από το Ευρωπαϊκό στούντιο σχεδίασης της Toyota στη Γαλλία.
Το αρχικό Auris διατέθηκε αποκλειστικά σε hatchback εκδοχή αμαξώματος, 3-πορτη και 5-πορτη, ενώ μοιραζόταν την ίδια πλατφόρμα με το sedan Toyota Corolla 10ης γενιάς. Ο αεροδυναμικός συντελεστής Cd στις δυο εκδοχές του Auris ήταν 0,292 για την πρώτη και 0,277 για τη δεύτερη.
Αδελαΐδα του Βόμπουργκ

Βιογραφία

Ήταν κόρη του Ντήπολντ Γ΄ μαργράβου του Βόμπουργκ και μάλλον της Αδελαΐδας των Πιάστ, κόρης του Βλάντισλαφ Α΄ Χέρμαν δούκα της Πολωνίας.
Οι πρόγονοι του πατέρα της εξουσίαζαν την περιοχή Έγκερλαντ στη μαρκιωνία του Νόρντγκαου της Βαυαρίας, από την εποχή του Ερρίκου Δ΄ της Γερμανίας. Όμως όταν το 1146 απεβίωσε ο Ντήπολντ Γ΄, ο Κορράδος Γ΄ των Χοενστάουφεν βασιλιάς της Γερμανίας κατέλαβε την περιοχή και για να εξασφαλίσει την κτήση, νύμφευσε τον ανιψιό του Φρειδερίκο με την Αδελαΐδα στο Έγκερ πριν το 1147. Ο Φρειδερίκος (Α΄) είχε μόλις επιστρέψει από τη Β΄ Σταυροφορία και διαδέχθηκε τον πατέρα του Φρειδερίκο Β΄ στο δουκάτο της Σουαβίας. 
Ωστόσο ο γάμος τους δεν ήταν ευτυχής. Σύμφωνα με μεταγενέστερες πηγές, η Αδελαΐδα διέπραξε μοιχεία. Σπάνια εμφανιζόταν δημόσια· ήταν απούσα από την εκλογή του ως διαδόχου του Κορράδου Γ΄ το 1152 και από τη στέψη του, πέντε ημέρες μετά, στον καθεδρικό του Άααχεν, ως βασιλιά της Γερμανίας.
Δεν απέκτησαν απογόνους και το 1153 ο Φρειδερίκος Α΄ αιτήθηκε ακύρωση του γάμου από τον πάπα Ευγένιο Γ΄. Η διάζευξη χορηγήθηκε από τον επίσκοπο της Κωνσταντίας το 1153 με την αιτιολογία της συγγένειας εξ αίματος. Ο Φρειδερίκος αμέσως άρχισε να ζητά ως σύζυγο τη Μαρία Κομνηνή, κόρη του Ισαακίου σεβαστοκράτορα, αλλά αυτή τελικά παντρεύτηκε τον Στέφανο Δ΄ της Ουγγαρίας.
Η Αδελαΐδα, δεν εμποδίστηκε από τον σύζυγό της να κάνει δεύτερο (μοργανατικό) γάμο με τον Ντήτο του Ράβενσμπουργκ, υπουργό (ministerialis) στην υπηρεσία του Γουέλφου ΣΤ΄ μαργράβου της Τοσκάνης. Έκανε 7 τέκνα και ο Ντήτο απεβίωσε π. το 1187. Η Αδελαΐδα απεβίωσε σύντομα μετά στο αββαείο των Κανονικών Ιερέων του Πρεμοντρέ του Βάισσεναου, κοντά στο Ράβενσμπουργκ. Ο Φρειδερίκος Α΄ επίσης νυμφεύτηκε και έκανε 11 τέκνα.
Αντζέι Καλίνσκι

Βιογραφία

Γεννήθηκε σε χωριό Πολωνίας αλλά ήταν Λιθουανικής καταγωγής. Με την έκρηξη της Ελληνικής επανάστασης βρέθηκε στην Ελλάδα. Πήρε μέρος σε πολλές μάχες της ελληνικής επανάστασης και μετά την απελευθέρωση εγκαταστάθηκε μόνιμα στην Ελλάδα όπου και πέθανε. Ήταν παντρεμένος με την Ελένη Σεκέρη κόρη του Π. Σεκέρη, οι απόγονοι του εξελλήνισαν το όνομα τους σε Καλλίνσκης. Ο γνωστότερος απόγονος του είναι ο Ανδρέας Ροίδης Καλίνσκης υποστράτηγος. 
Ο Αντζέι χρημάτισε γραμματέας του βασιλιά Γεώργιου Α'.
Ράνελα

Ιστορία

Η περιοχή ήταν αρχικά χωριό μόλις έξω από το Δουβλίνο, περιτριγυρισμένη από εκμισθωμένα κτήματα.
Στα πρώτα χρόνια των Ιρλανδικών Συνομοσπονδιακών Πολέμων (1641–1649) η περιοχή αποτελούσε σκηνή αψιμαχιών που αποκορυφώθηκαν με τη Μάχη του Ραθμάινς τον Αύγουστο του 1649. Μετά τον συνασπισμό των Ιρλανδών με τους Βασιλικούς ενάντια στους Κοινοβουλευτικούς, έγινε προσπάθεια κατάληψης του Δουβλίνου. Ο στρατός τους υπό τον Όρμοντ ηττήθηκε, πολλοί εξ αυτών σκοτώθηκαν, και η περιοχή που έπεσαν (κυρίως μεταξύ Ραθμάινς και Ράνελα) ήταν γνωστή για μεγάλο διάστημα ως Bloody Fields (Αιματοβαμμένο Πεδίο).
Το 1785, μόλις δύο χρόνια μετά την πρώτη επανδρωμένη πτήση, ο Ρίτσαρντ Κρόσμπι πέταξε με επιτυχία με αερόστατο υδρογόνου από τους κήπους Ράνελα στο Κλοντάρφ. Η 225η επέτειος της πτήσης επρόκειτο να πραγματοποιηθεί με πτήση αεροστάτου από την ίδια τοποθεσία στις 23 Ιανουαρίου 2010, αλλά κάτι τέτοιο δεν πραγματοποιήθηκε λόγω κακών καιρικών συνθηκών.
Η περιοχή έγινε μέρος της επέκτασης της πόλης τον 19ο αιώνα, μετά από την μαζική ανάπτυξη που έλαβε χώρα.
Το πάρκο στο Λονδίνο, οι κήποι Ράνελα, έλαβε την ονομασία του από την Οικία Ράνελα, της οικογένειας Κόουλ, η οποία έλαβε τον τίτλο της (Κόμης του Ράνελα) από την περιοχή στην Κομητεία του Δουβλίνου.

Εκπαίδευση

Υπάρχει πληθώρα σχολείων πρωτοβάθμιας και δευτεροβάθμιας εκπαίδευσης στην περιοχή.
Το Scoil Bhríde, που ιδρύθηκε το 1917, ήταν το πρώτο γαελικό σχολείο (σχολείο στο οποίο τα μαθήματα γίνονται στα ιρλανδικά) στην Ιρλανδία.
Το Lios na nÓg, ακόμη ένα γαελικό σχολείο, βρίσκεται στο Cullenswood House στην Oakley Road, όπου του Σχολείο St. Enda's (Scoil Éanna) ιδρύθηκε το 1908 από τον Πάτρικ Πιρς. Ήταν το πρώτο σχολείο στην Ιρλανδία όπου οι μαθητές διδασκόταν τόσο Ιρλανδικά όσο και Αγγλικά. Το σχολείο St. Enda's τότε μεταφέρθηκε στο Ραθφάρναμ το 1912 αφήνοντας το κτίριο του σχολείο κενό. Το 1998, το Lios na nÓg μεταφέρθηκε και στο σχολείο έγινε μεγάλη ανακαίνιση την περίοδο 2008-'09.
Το Πολύθρησκευτικό Σχολείο του Ράνελα, είναι ακόμη ένα σχολείο πρωτοβάθμιας εκπαίδευσης που ιδρύθηκε τον Σεπτέμβριο του 1988, και βρίσκεται στην κεντρική οδό του Ράνελα. Βρίσκεται στην τοποθεσία του παλαιού σχολείου St.Columba's, το οποίο δώθηκε ως δωρεά στο RMDSA από την Εκκλησία της Ιρλανδίας. Το σχολείο κέρδισε πολλά βραβεία για την εξαιρετική αρχιτεκτονική του κτιριού που κατασκευάστηκε στα τέλη της δεκαετίας του 1990. Άλλο σχολείο πρωτοβάθμιας εκπαίδευσης στην περιοχή είναι το Sandford National, που βρίσκεται κοντά στο Κολλέγιο Γκονζάγκα.
Στα σχολεία δευτεροβάθμιας εκπαίδευσης περιλαμβάνονται τα Κολλέγιο Μακρός για κορίτσια, το Κολλέγιο Γκονζάγκα για αγόρια και το Sandford Park School.

Μεταφορές

Η περιοχή εξυπηρετείται από λεωφορεία αστικής συγκοινωνίας μέσω δύο στάσεων (Ranelagh/Raghnallach και Beechwood).
Σουραγιούτ Τσουλανόντ

Καριέρα

Γεννήθηκε στην επαρχία Πετσαμπουρί στις 28 Αυγούστου του 1943. Παντρεύτηκε την Τσιτραβάντι Τσουλανόντ (Chitravadee Chulanont) και έχουν 3 γιους. Πρώην στρατιωτικός και αρχηγός του Στρατού, διορίστηκε Πρωθυπουργός την 1η Οκτωβρίου του 2006 από τον ισχυρό άνδρα της χώρας, Σοντί Μπουνγιαρατκλίν.

Καθεστώς

Κατά τη διάρκεια της πρωθυπουργίας του, αυξήθηκαν τα επίπεδα διαφθοράς στη χώρα του. Επιπλέον, το καθεστώς του κατηγορήθηκε μεταξύ άλλων για παραβιάσεις ανθρωπίνων δικαιωμάτων και πλήγματα στην ελευθερία του Τύπου.  Επιπλέον, η οικονομική κατάσταση στη χώρα επιδεινώθηκε και η ανάπτυξη μειώθηκε σετο χειρότερο ποσοστό για τις χώρες της περιοχής.  Διατηρήθηκε στο αξίωμα ως τις 29 Ιανουαρίου του 2008.
Ζουβενάλ Χαμπιαριμάνα

Η άνοδος στην εξουσία και η διακυβέρνηση

Στις 5 Ιουλίου 1973, ενώ υπηρετούσε ως υπουργός Άμυνας, ο Χαμπιαριμάνα ανέτρεψε τον Γκρεγκουάρ Καϊμπάντα, τον πρώτο εκλεγμένο Πρόεδρο της Δημοκρατίας της Ρουάντα, και κατέλαβε την εξουσία. Διέλυσε έπίσης το κόμμα Parmehutu στο οποίο ήταν και ο ίδιος μέλος. Το 1975 ίδρυσε το κόμμα Mouvement Révolutionaire National pour le Développement ως μοναδικό νόμιμο της χώρας. Η κυβέρνηση έμεινε σχεδόν εξ ολοκλήρου σε στρατιωτικά χέρια μέχρι το 1978, όταν ένα νέο σύνταγμα εγκρίθηκε με δημοψήφισμα. Την ίδια στιγμή ο Ζουβενάλ Χαμπιαριμάνα εξελέγη πρόεδρος για πενταετή θητεία καθώς ήταν ο μοναδικός υποψήφιος. Επανεκλέχτηκε στις μονοκομματικές εκλογές το 1983 και το 1989. Το 1990 ο Χαμπιαριμάνα επέτρεψε τον σχηματισμό και άλλων κομμάτων.

Εξέγερση

Στις αρχές της δεκαετίας του 1990 άρχισε μια ένοπλη εξέγερση κατά της κυβέρνησης Χαμπιαριμάνα όταν αντάρτες από το Πατριωτικό Μέτωπο της Ρουάντα, μια δύναμη που αποτελούταν ως επί το πλείστον από μέλη της φυλής Τούτσι ομογενών της Ρουάντα που είχαν αυτομολήσει. Ο  πόλεμος κατέληξε σε αδιέξοδο και οι δύο πλευρές άρχισαν διαπραγματεύσεις ειρήνης. Οι συνομιλίες αυτές κατέληξαν στην υπογραφή των συμφωνιών της Αρούσα, το 1993, για τη δημιουργία ενός καταμερισμού της εξουσίας.

Δολοφονία

Στις 6 Απριλίου 1994 το ιδιωτικό τζετ του Χαμπιαριμάνα κατερρίφθη κοντά στο διεθνές αεροδρόμιο του Κιγκαλί. Εκτός του Ζουβενάλ Χαμπιαριμάνα, στο αεροπλάνο επέβαιναν ο πρόεδρος του Μπουρούντι, Σιπριάν Νταριαμιρά (Cyprien Ntaryamira), και πλήθος αξιωματούχων και διπλωματών. Οι συνθήκες της συντριβής του αεροσκάφους είναι ασαφείς. Εκείνη την εποχή τα μέσα ενημέρωσης, που αποτελούνταν κυρίως από εξτρεμιστές Χούτου, υποστήριξαν ότι το αεροπλάνο καταρρίφθηκε κατόπιν εντολής του ηγέτη του Πατριωτικόυ Μετώπου της Ρουάντα και μετέπειτα πρόεδρου της χώρας, Πολ Καγκάμε.

Συνέπειες της δολοφονίας

Η άμεση συνέπεια της δολοφονίας του Χαμπιαριμάνα πυροδότησε ένα δολοφονικό μένος από εξτρεμιστές Χούτου από την πλειοψηφία κατά των αντιπάλων Τούτσι και των Χούτου που είχε αντιταχθεί στην κυβέρνηση. Η γενοκτονία της Ρουάντα ήταν ένα από τα χειρότερα εγκλήματα του 20ού αιώνα.
Εκλογές στη Γαλλία

Στη Γαλλία διεξάγονται εκλογές για Πρόεδρο της Δημοκρατίας και για Βουλή και Γερουσία.

2011

Στις εκλογές του 2011 το Σοσιαλιστικό Κόμμα, που βρισκόταν τότε στην αντιπολίτευση και άλλα κεντροαριστερά κόμματα κέρδισαν την πλειοψηφία των εδρών στην Άνω Βουλή για πρώτη φορά στην ιστορία της Πέμπτης Δημοκρατίας.

2014

Οι έμμεσες εκλογές για την ανάδειξη των μελών της Γαλλικής Γερουσίας διεξήχθησαν στις 28 Σεπτεμβρίου 2014. Οι γερουσιαστές εξελέγησαν κυρίως από δημοτικούς άρχοντες και ο αριθμός των εδρών προκαθορίστηκε στις 348. Ο συνασπισμός υπό το UMP επανήλθε στην πλειοψηφία, ανακτώντας τον έλεγχο της Γερουσίας έπειτα από 3 χρόνια.
Κοσμάς Αρκαδίας

Δημοτική Ενότητα Κοσμά

Η σημερινή Δημοτική Ενότητα Κοσμά του Δήμου Νότιας Κυνουρίας, παλαιότερα αποτέλεσε ανεξάρτητη κοινότητα, η οποία δεν καταργήθηκε κατά την Διοικητική Μεταρρύθμιση "Καποδίστριας" το 1997 και συνέχισε να υφίσταται έως και το 2010. Εκτός από τον Κοσμά, στην δημοτική ενότητα περιλαμβάνονται η Μονή Ελώνης και ο μικρός οικισμός Πηγάδι με 6 μόλις μόνιμους κατοίκους.

Ιστορία

Στην περιοχή όπου σήμερα βρίσκεται ο Κοσμάς εικάζεται ότι βρισκόταν η αρχαία πόλη Σελινούς και ναός αφιερωμένος στον Απόλλωνα. 
Το 1592 αναφέρεται για πρώτη φορά η ονομασία Κοσμάς σε μια επιστολή του μητροπολίτη Μονεμβασίας Γεννάδιου.
Ιστορικές αναφορές υπάρχουν για τη συμμετοχή των κατοίκων του Κοσμά τόσο στην Ελληνική επανάσταση του 1821 όσο και στον Ελληνοϊταλικό πόλεμο του 1940. Κατά την Κατοχή, το 1944, το χωριό κάηκε από τους Γερμανούς και τα Τάγματα Ασφαλείας και αργότερα κατά τον Ελληνικό Εμφύλιο λεηλατήθηκε. Ανοικοδομήθηκε όμως αργότερα.
Οι Κοσμίτες μάλιστα ήταν αυτοί που πρώτοι στην Ελλάδα κατασκεύαζαν τα χτένια του αργαλειού από καλάμι. Το επάγγελμα του χτενοποιού το ασκούσαν για πολλά χρόνια, κατά αποκλειστικότητα οι «Γιωργατζάδες», όπως τους έλεγαν. Ιδιαίτερα φημισμένα ήταν και τα χειροποίητα κοσμίτικα υφαντά και κεντήματα που σχεδίαζαν και τα έφτιαχναν οι ντόπιοι με τα χέρια τους στον αργαλειό.

Κάτοικοι

Πολλοί από τους κατοίκους του οικισμού περνούν το χειμώνα (ξεχειμωνιάζουν) στα γειτονικά χωριά της Λακωνίας Γεράκι και Βρονταμάς.

Υποδομές

Ο Κοσμάς διαθέτει Δημοτικό Σχολείο και κοινοτικό κατάστημα. Στο σχολείο σήμερα στεγάζεται λαογραφικό μουσείο, βιβλιοθήκη και πινακοθήκη. Ο ναός του χωριού είναι αφιερωμένος στους Αγίους Αναργύρους. Τα σπίτια του χωριού είναι πετρόκτιστα, ενώ οι Κοσμίτες φημίζονται για τις πέτρινες κατασκευές τους. 
Στο κέντρο του οικισμού κυριαρχεί η εκκλησία του χωριού, οι πετρόκτιστες βρύσες με τα λιοντάρια και η πλατεία με τα θεόρατα αιωνόβια πλατάνια και τα φημισμένα για τον μπακλαβά και το γαλακτομπούρεκο παραδοσιακά καφενεία.
Οι τουριστικές υποδομές είναι ανεπτυγμένες, με παραδοσιακούς πετρόκτιστους ξενώνες, γήπεδο 5x5, ταβέρνες με παραδοσιακή κουζίνα με αγνά τοπικά προϊόντα, παιδική χαρά και άλλες αθλητικές εγκαταστάσεις.
Νικηφόρος Μελισσηνός (λόγιος)

Βιογραφικά στοιχεία

Σπούδασε στο Φροντιστήριο στην Ρώμη, όπου και δίδαξε Ελληνικά. Χειροτονήθηκε ενωτικός ιερέας (στο διάστημα 1607-1610), υπηρέτησε σαν εφημέριος και δάσκαλος στη Νεάπολη Ιταλίας, πήγε στη Ζάκυνθο για ιεραποστολή και έφτασε στην Κωνσταντινούπολη. Κατάφερε να χειροτονηθεί Μητροπολίτης Παροναξίας απ τον Οικουμενικό Πατριάρχη Τιμόθεο Β΄. Πήγε στην Έδρα του, έφτιαξε επισκοπικό μέγαρο και άρχισε έντονη φιλοκαθολική προπαγάνδα. Αναγκάστηκε να φυγαδευτεί νύχτα, διότι ο οργισμένος λαός εξεγέρθηκε απ τον έντονο φιλοκαθολικισμό του και θα τον σκότωνε. Επέστρεψε στην Ρώμη, παρέμεινε για λίγο, και μετά πήγε στην Γαλλία. Εκεί η Μαρία των Μεδίκων του ζήτησε να κάνει κήρυγμα στην εκκλησία και αφού τον άκουσε, εξέφρασε τον θαυμασμό της για την ευγλωττία του Έλληνα ιεροκήρυκα. Το 1623, ο Πάπας Γρηγόριος ΙΕ΄του επιτρέπει να περάσει απ το βυζαντινό (ελληνικό) στο λατινικό τυπικό. Στις 28 Ιανουαρίου 1628 εκλέχτηκε επίσκοπος (αρχιεπίσκοπος) Κρότωνος του Βασιλείου της Νεάπολης. Παρέμεινε και διοίκησε την επισκοπή αυτή μέχρι τον θάνατό του το 1635.
3006 Λιβαδιά

Φυσικά χαρακτηριστικά

Η μέση διάμετρος της Λιβαδιάς εκτιμάται σε 9,4 χιλιόμετρα, ενώ το γεωμετρικό άλβεδό της σε 0,08 ± 0,02.
Η ειρωνεία της τύχης (ταινία)

Πλοκή

Μια ομάδα παλιών φίλων έχουν παράδοση να πάει σε ένα κοινό σπίτι κολύμβησης για την παραμονή της Πρωτοχρονιάς. Υπήρχε πολύ ποτό, το οποίο κάνει δύο από εκείνους να μεθύσουν. Το πρόβλημα είναι ότι ένας από αυτούς (Σάσα) πρέπει να πάει στο Λένινγκραντ, αλλά ένας άλλος (Ζένια) πηγαίνει. Ο Ζένια ξυπνάει στο αεροδρόμιο του Λένινγκραντ. Πιστεύοντας ότι είναι ακόμα στη Μόσχα παίρνει ένα ταξί για να πάει σπίτι του. Το όνομα της οδού, το κτίριο και ακόμη και ο αριθμός του διαμερίσματος, μοιάζουν με το σπίτι του. Φανταστείτε την έκπληξη της Νάντια όταν μπαίνει διαμέρισμά της και βρίσκει έναν άνθρωπο χωρίς παντελόνι στο κρεβάτι της. Ακόμα και ο αρραβωνιαστικός της που επίσης τον βρίσκει.